open-index/open-wikipedia-markdown huggingface dataset:
Happy Jack

«**Happy Jack**» er ein song av det britiske rockebandet The Who, som kom ut i desember 1966 og nådde tredjeplassen i heimlandet. I USA kom singelen ut i mars 1967 og nådde 24. plassen. Songen vart òg gjeven ut på den amerikanske utgåva av det andre albumet deira, som heitte *[[A Quick One]]* i Europa og *Happy Jack* i USA.

Førsteverset av songen vert sungen av John Entwistle, medan Roger Daltrey syng resten. Dette er derfor ein av få songar skrivne av Pete Townshend med Entwistle på solovokal.
Heilt mot slutten av «Happy Jack» kan ein høyre Townshend rope «*I saw you!*» («Eg såg deg!») og det vert sagt at dette er til trommeslagar Keith Moon som i smug prøvde få stemma si med på innspelinga, noko resten av bandet mislikte. 

Trass i suksessen på singellistene, kalla Who-biografen Greg Atkins songen for den svakaste singelen deira til då.  Daltrey skal visstnok ha meint at songen høyrdest ut som ein «tysk ompasong». Men Chris Charlesworth hylla dei «lyse harmoniane, det rare temaet» og «den feite bassen og trommene». Charlesworth hylla særleg trommespelinga til Moon som ikkje berre bar rytmen, men òg sjølve melodien, på ein måte han kallar «overraskande originalt».  

Songen vart først framført av The Who i 1967 og dei spelte songen på konsertane til 1970. Ein versjon frå konserten i Leeds i februar 1970 kom ut på CD-utgåva av *[[Live at Leeds]]* i 1995 i ein medley med andre songar. 

## Kjelder

* *Denne artikkelen bygger på «[[:en:Happy Jack (song)|Happy Jack (song)]]» frå , den 27. juni 2009.*
I’m a Boy

«**I’m a Boy**» er ein song skriven av Pete Townshend for bandet hans The Who i 1966. Songen skulle opphavleg vere ein del av rockeoperaen *Quads*, som var sett til ei framtid der foreldre kunne velje kjønn på ungane sine. Ideen vart seinare forkasta, men denne songen overlevde og vart seinare gjeven ut som singel. 

Familien i soga bad om fire jenter, men fekk i staden tre jenter og ein gut. Songen omhandlar sorga guten føler på grunn av feilen. Songen vert ofte rekna som ein tidleg forgjengar til dei episke rockeoperaene til Townshend, seinare i karrieren til The Who, særleg Tommy. Denne songen vart produsert av Kit Lambert i IBC Studios rundt 31. juli og 1. august 1966 og gjeven ut berre tre veker seinare, 26. august 1966 med «In the City» som B-side. Singelen vart ein suksess og nådde andreplassen på den britiske singellista. Han nådde ikkje lista i USA. 

Ein treigare utgåve av songen vart spelt inn i London i byrjinga av oktober 1966 og var meint for ei tidleg utgåve av *[[A Quick One]]*. 

Songen vart spelt av The Who på konsertalbumet *[[Live at Leeds]].*

## Kjelder

* *Denne artikkelen bygger på «[[:en:I'm a Boy|en:I'm a Boy]]» frå , den 27. juni 2009.* 
** * oppgav desse kjeldene:*
* «I'm a Boy» på Allmusic.
Sivilisasjon

Ein **sivilisasjon** er eit samfunn eller ei kulturgruppe til vanleg definert som kompleks, med jordbruk og byar. Samanlikna med andre kulturar er medlemer i ein sivilisasjon til vanleg organisert med høg grad av arbeidsdeling og ein intrikat sosial struktur, ofte hierarkisk oppbygd. 

Sivilisasjon blir ofte bruka som synonym for den breiare termen kultur både av vanlege folk og i akademia. Alle menneske deltek i ein kultur, som kan definerast som kunsten, skikkane, vanane, truene, verdiane, åtferda og dei materielle vanane som utgjer eit folk sin levemåte. 

Men i den mest bruka definisjonen er sivilisasjon ein deskriptiv term for ein relativt kompleks jordbruks- og bykultur. Sivilisasjonar kan da skiljast frå andre kulturar ved sin høge grad av sosial kompleksitet og organisasjon, og ved sine mangfaldige økonomiske og kulturelle aktivitetar. 

I ein eldre men framleis mykje bruka forstand, kan termen brukast normativt: I samfunnsmessige samanhengar der komplekse og urbane kulturar blir sedde som overlegne meir primitive og barbariske kulturar, blir konseptet sivilisasjon synonymt med kulturell og ofte etisk overlegenheit. På liknande måte kan sivilisasjon da bety forfina tankar, manérar eller smak.

## Kjelde

**Denne artikkelen bygger på «[[:en:Civilization|Civilization]]» frå ,  den 27. juni 2009.*  

## Bakgrunnsstoff
Pictures of Lily

«**Pictures of Lily**» er ein song av det britiske rockebandet The Who gjeven ut som singel i 1967. Songen nådde fjerdeplassen i Storbritannia, men klarte ikkje å nå Topp 50 i USA.

Songen er skriven av Pete Townshend. Townshend omtalte songen som «power pop» då han skildra songen i eit intervju med *[[NME]]* i mai 1967. Dette var første gongen dette omgrepet vart brukt.

I starten av songen klagar songaren på søvnløyse: Når faren hans gjev han bilete av Lily føler han seg betre og klarer å sovne. Etter kvart får han kjensler for Lily og ber faren om å introdusere han for kvinna. Faren fortel derimot at Lily har vore død sidan 1929. I starten sørgjer songaren over dette før han går tilbake til fantasien sin.

I følgje Pete Townshend i boka *Lyrics* av Rikky Rooksby fekk han inspirasjon til songen av eit bilete kjærasten hans hadde på veggen sin av den gamle varietéstjerna Lily Bayliss. Biletet var på eit gamalt postkort frå 1920-åra og nokon hadde skrive på baksida «Her er eit anna bilete av Lily - håpar du ikkje har dette». Mark Wilkerson har sitert Townshend på at songen omhandlar masturbasjon og kor viktig dette er for ein ung mann. Songen nemner derimot ikkje masturbasjon, og det er opp til lyttaren å gjette seg fram til dette.

## Andre versjonar
Songen har vorte spelt av David Bowie, samt det argentinske punkbandet Attaque 77 på spansk.

## Kjelder

* *Denne artikkelen bygger på «[[:en:Pictures of Lily|Pictures of Lily]]» frå , den 27. juni 2009.* 
** * oppgav desse kjeldene:*
** Songen på Allmusic.com
I Can See for Miles

«**I Can See for Miles**» er ein song skriven av Pete Townshend frå The Who, og spelt inn for albumet *[[The Who Sell Out]]* i 1967. Han var den einaste songen frå albumet som vart gjeven ut som singel, den 14. oktober 1967. Singelen er den største The Who har hatt i USA. 

Songen vart spelt inn i fleire studio i Storbritannia og USA og er eit døme på dei stadig meir sofistikerte studioteknikkane rockeband starta å bruke mot slutten av 1960-åra. Instrumentspora vart spelt inn i London, medan vokalen og tilleggsspor vart spelt inn i New York i Talentmasters Studios, før albumet vart mastra i Los Angeles ved Gold Star Studios.

Songen nådde tiandeplassen i Storbritannia og niandeplassen i USA. Sjølv om dei fleste band burde vere nøgd med slike plasseringar vart Townshend skuffa. Han har sagt at dette var for han den ultimate The Who-plata, men selde ikkje så godt som han hadde trudd. Songen er plassert på 258. plass på lista til musikkmagasinet Rolling Stone over dei 500 største songane gjennom tidene. 

Songen kan ha inspirert The Beatles til å skrive «Helter Skelter». Paul McCartney har fortalt at han skreiv «Helter Skelter» etter å ha lese ei melding av *The Who Sell Out* der kritikaren skriv at «I Can See for Miles» var den «tyngste» songen han hadde høyrt. McCartney, som då ikkje hadde høyrt «I Can See for Miles», skreiv «Helter Skelter» i eit forsøk på å lage ein enno «tyngre» song. 

«I Can See for Miles» vart lite spelt på konsertar medan Keith Moon var i live. Den kompliserte vokalharmonien var vanskeleg å gjere på scenen. Songen vart spelt på *[[Smothers Brothers#The Smothers Brothers Comedy Hour|The Smothers Brothers Comedy Hour]]*, men vart mima. Han vart spelt meir på konsertar frå 1979 og frametter då Kenney Jones vart trommeslagar i bandet. Songen hadde då ein mykje meir streit rytme. 

## Andre versjonar
*R&B-songaren Tina Turner spelte inn songen i 1975 for albumet *[[Acid Queen]]*.
*Han vart spelt av det japanske thrash metal-bandet Outrage i 2004 på albumet *Cause for Pause*.   
*I 2005  vart «I Can See for Miles» spelt av Styx på albumet ''Big Bang Theory''.   
*I 2005 spelte Petra Haden «I Can See for Miles» på *[[Petra Haden Sings: The Who Sell Out]]*, eit album der han speler heile *The Who Sell Out*.       
*I 2007 song countryartisten Marty Stuart og bluegrass-kvintetten  Old Crow Medicine Show songen på albumet *Compadres*.   
*«I Can See for Miles» finst på samleplata *[[Gullen Throats]]: the Great Celebrity Sing Off* frå 1988, sungen av Frankie Randall, som opphavleg gav ut songen i 1968 på albumet *The Mods and the Pops*.
*Songen vart i lag med «I Can't Explain» spelt av Incubus i 2008 på Vh1-showet Rock Honors, som var ei hyllest til The Who.
* Raul Midon spelte songen i 2014 på albumet *Dont Hesitate*.

## Kjelder


* *Denne artikkelen bygger på «[[:en:I Can See for Miles|I Can See for Miles]]» frå , den 27. juni 2009.* 
** * oppgav desse kjeldene:*
** Kent, Matt og Andy Neill. *The Who: The Ultimate Collection* (liner notes). MCA Records, 2002.
Dogs av The Who

«**Dogs**» er ein song av The Who frå 1968. Han vart gjeven ut som singel og nådde 25. plass på den britiske singellista. 

Teksten til *Dogs* er skriven av Pete Townshend og basert på ei romantisk oppleving og øl på Greyhound racing. Både Roger Daltrey, Pete Townshend og John Entwistle har vokal på songen. Singelen selde ikkje stort då han kom ut, kanskje på grunn av den litt rare stilen. Songen inneheld både synging og prating og avsluttar med tekstlinja «Lovely buttocks». På korvokal og munnspel spelar venen til Pete Townshend, Chris Morphet. Singelen *Dogs* vart aldri gjeven ut i USA og vart først offisielt tilgjengeleg her på ei raritetssamling i 1987. 

Ein seinare song, «Dogs Part Two», vart gjeve ut som b-sida til «Pinball Wizard». Trass i tittelen er dei to songane musikalsk heilt ulike. «Dogs Part Two» er ein instrumental tilskriven Keith Moon. 

## Medverkande
* Roger Daltrey – solovokal
* Pete Townshend – elektrisk gitar, piano, felles solovokal, korvokal
* John Entwistle – bassgitar, felles solovokal, korvokal
* Keith Moon – trommer, perkusjon
* Chris Morphet – munnspel, korvokal

## Kjelder

* *Denne artikkelen bygger på «[[:en:Dogs (The Who song)|Dogs (The Who song)]]» frå , den 27. juni 2009.* 
*** oppgav desse kjeldene:*
Polmak

**Polmak** (nordsamisk *Buolbmát*, finsk *Pulmanki*) er ei bygd og eit kyrkjesokn i Tana kommune i Finnmark fylke. Polmak var også ein sjølvstendig kommune frå 1903 til 1964, sjå Polmak kommune.

## Bygda
Bygda Polmak ligg på sørsida av Tanaelva, kring ein kilometer austom riksgrensa mot Finland. 
Tana museum, Polmak tollstad og Polmak kyrkje ligg her.

Riksveg 895 går gjennom bygda, og om vinteren går det isveg over Tanaelva frå Europaveg 75/Europaveg 6 på nordsida til Polmak.

## Kyrkjesoknet

Polmak er eit kyrkjesokn i Indre Finnmark prosti i Den norske kyrkja Soknet femner den sørlege delen av Tana kommune, medan den nordlege delen av kommunen tilsvarar Tana sokn. 

Det er to kyrkjer i soknet, Polmak kyrkje frå 1853 i bygda Polmak, og Levajok fjellkyrkje frå 1973. I tillegg ligg Sirbmá kapell frå 1954 i Sirma.

## Stadnamnet
Det norske namnet Polmak er ei forvrenging av det nordsamiske namnet *Buolbmát*. Det samiske namnet er ikkje tolka.

## Referansar

## Bakgrunnsstoff
* Kart frå 1979 som viser kyrkjestader og soknegrenser, på nettstaden til Universitetet i Bergen
* «Kirkebøker, Finnmark» på nettstaden til Arkivverket
Melvilleøya i Canada

**Melvilleøya** er ei av Elisabetøyane i det nordlege Canada. Ho har ei flatevidd på 42&nbsp;149&nbsp;km2, og er delt mellom Nordvestterritoriet (i vest) og Nunavut-territoriet (i aust). Fjella på Melvilleøya er av dei høgste i det vestlege, arktiske Canada. Det høgste er 776&nbsp;m. Øya er folketom.

## Geografi
### Natur
Melvilleøya har lite eller ingen vegetasjon. På stader med samanhengande plantevekst er det vanlegvis tuer av mosar, lav, grasartar og starr. Den einaste tresorten, dvergpiletreet, veks som ei samanfletta matte krypande langs bakken. Faunaen består av fremst moskusokse, karibu, lemen og røyskatt. Isbjørn, ulv, polarrev og polarhare er meir sjeldne. Observasjonar i 2003 av ein grizzlybjørn og spor av grizzlybjørn rapportert av ein ekspedisjon frå University of Alberta, er det nordlegaste funn av grizzlybjørn som nokon gong er registrert.

Melvilleøya er ein av to støre yngleplassar for ei lita gås, arktisk ringgås (). DNA-analysar og feltobservasjonar tyder på at desse fuglane er ein særskilt art av ringgås. I eit tal på berre 4000-8000 fuglar, kan det vere ei av de sjeldnaste gåsestammane i heile verda.

## Historie
Melvilleøya vart vitja første gong av den britiske oppdagaren William Parry i 1819. Ekspedisjonen han leia vart tvinga, då skipa fraus inne, til å overvintre på det som no vert kalla Winter Harbour fram til 1. august 1820. Øya er oppkalla etter ein adelsmann som på den tid (1820) var sjef for den britiske marinen.

Øya er i søkelyset for det som kan vere reservoar av naturgass. Den første kjelda som vart undersøkt på dei arktiske øyane i Canada ligg i Winter Harbour. I 1961 vart det bora ned til lag frå yngre paleozoikum (3283 m). På 1970-talet vart det påvist eit større gassfelt nord på øya. Feltet ligg på austsida av Sabinehalvøya og er kjent som Drake Point.

## Kjelder

* *Denne artikkelen bygger på «[[:en:Melville Island (Canada)|Melville Island (Canada)]]» frå , den 28. juni 2009.*
Melvilleøya i Australia

**Melvilleøya** er ei øy som ligg ved kysten av delstaten Northern Territory i Australia. Med ei flatevidd på 5786 km² er Melvilleøya den nest største øya i Australia etter Tasmania. Saman med Bathurstøya utgjer ho øygruppa Tiwiøyane.

Til liks med Arnhem land er øya eit reservat for aboriginar der ingen turisme er tillaten. No til dags bur om lag 600 aboriginar på øya som har eiga forvalting.

Den nederlandske sjøfararen Abel Tasman var i 1644 den første europearen som vitja øya. Ho er oppkalla etter ein britisk adelsmann som i si tid (kring 1820) var sjef for den britiske marinen.

Yermalner er det lokale namnet på øya.

## Kjelder

* *Denne artikkelen bygger på «[[:en:Melville Island (Northern Territory)|Melville Island (Northern Territory)]]» frå , den 28. juni 2009.*
Hierarki

**Hierarki** er ein pyramide-liknande sosial eller funksjonell struktur med fleire lag, der toppen sentraliserer makta. Institusjonar som verksemder, kyrkjer, hærar og styresmakter er typiske hierarki.  Mykje samfunnskritikk går ut på å stille spørsmål ved hierarkiske strukturar som blir sedde på som urettferdige. Hierarki betyr i slike samanhengar vanlegvis makt-hierarki eller maktstruktur.   

Fordeling av velstand blir ofte bruka som eit mål på kor sosialt rettferdig eit samfunn er. Gini-koeffisienten måler økonomisk ulikheit i eit samfunn. Utvikla land ligg til vanleg mellom 0,2 og 0,5, med velferdsstatar som dei skandinaviske landa lågare og meir reint marknadsliberalistiske land som USA høgare på ulikheits-skalaen. 

Sosial status representerer den evna eit individ har til å kontrollere eller innverke på andre menneske og institusjonar. Til skilnad frå økonomisk status er det vanskeleg å kvantifisere sosial status. Men sosial status kan bli offentleg anerkjend gjennom rangordningar som adelstitlar, geistlege titlar og akademiske titlar. Uformelt skjer dette gjennom ry.

## Sjå og
*Sosial lagdeling

## Kjelder
Den engelskspråklege wikipediaen, art. *Social hierarchy*, som lesen 28. juni 2009.
Lea

**Lea** og **Leah** er namn som kan brukast som kvinnenamn, stadnamn og slektsnamn. Førenamnet Lea har namnedag i Sverige den 26. juni og i Noreg den 28. juni.

## Tyding
Som personnamn kan namnet koma frå det hebraiske namnet Leah (לֵאָה). Tydinga av dette namnet er ukjend, men det kan tyda 'villku', 'svekka' (frå לְאָה, le'ah) eller koma frå eit kaldeisk namn som tyder 'herskarinne'. Lea er mellom anna nemnd i Bibelen som den første kona til patriarken Jakob, stammora til seks israelsstammar. Lea kan også stamma frå italiensk som ei kvinneleg form av namnet Leo, 'løve', eller avleidd av gresk *Leaina*, 'holøve'. Dette namnet kan også ha forma Lia.

Det engelske stad- og etternamnet Lea er i slekt med Lee. Ordet har gjerne gammalengelsk opphav og kan visa til ein stad i skogen eller ei glenne. Elva Lea har derimot keltisk opphav og usikker tyding, kanskje 'lett elv'.

## Bruk
Namnet har lenge vore brukt i jødisk tradisjon, men blei først vanleg blant kristne etter reformasjonen.

Lea er eit vanleg norsk etternamn. Ved byrjinga av 2008 var det 730 vaksne i Noreg som hadde dette etternamnet, i følgje SSB.

## Namneberarar
* Heilage Lea, romersk enkje og nonne som levde på 200- eller 300-talet, vernehelgen for enkjer med festdag 22. mars.
* Lea Ahlborn, fødd Lundgren (1826-1897), svensk kunstnar
* Lea Grundig, fødd Langer (1906-1977), tysk jødisk kunstnar
* Lea Padovani (1920–1991), italiensk skodespelar
* Lea Massari (f. 1933), italiensk skodespelar
* Lea Thompson (f. 1961), USA-amerikansk skodespelar
* Leah Remini (f. 1970), amerikansk skodespelar
* Leah Isadora Behn (f. 2005), dotter av prinsesse Märtha Louise og Ari Behn

Berre Lea:
* Lea blei brukt som løyndenamn av den svenske forfattaren Josefina Wettergrund på 1800-talet
## Stadnamn
* Lea i Derbyshire
* Lea i Lancahire
* Lea i Lincolnshire
* Lea i Wiltshire
* Lea i Sandnes
* Elva Lea (Lee) sør i England

## Fotnotar
Akademia

**Akademia** er ein kollektiv term for studentar og høgtutdanna folk som driv med høgare utdanning og forsking. 

Ordet «akademia» kjem frå engelsk og latin , og er avleidd frå Akademiet skipa av Platon i Athen, som vart namngjete som eit senter for lærdom. Lærestaden heldt til i eller ved ein olivenlund vigd visdomsgudinna Athene med namn etter den tidlegare eigaren Akademos, ein attisk helt.

Akademia har kome til å bety den kulturelle akkumulasjonen av kunnskap, det vil seie utviklinga og overføringa av denne frå generasjon til generasjon. På 1600-talet vart termen popularisert i Storbritannia og Frankrike til å skildre visse typar institusjonar for høgare utdanning. 

Ein *akademikar* er da vanlegvis ein person som arbeider som forskar og/eller lærar ved eit universitet eller ein høgskole. Vedkomande har nesten alltid ei høgare akademisk utdanning sjølv.

## Sjå òg
*Akademisk grad

## Kjelder

**Denne artikkelen bygger på «[[:en:Academia|Academia]]» frå ,  den 28. juni 2009.*
Leon

**Leon** er eit namn som kan brukast som stadnamn eller mannsnamn. Leon har namnedag den 28. juni.

Mannsnamnet kan vera ei fransk form av Leo, *Léon*, som tyder 'løve', eller ei kortform av namn som byrjar med Leon-, som Leonardo og Leonidas. Desse namna er igjen avleidde av det greske ordet leon (λέων), som også tyder 'løve'.

Ein finn også namnet som stadnamn i noverande Spania gjennom kongeriket León, provinsen León og byen León. Namnet kjem frå det romerske legion. Mexico har byen León i Guanajuato. Byen León i Nicaragua er hovudby for departementet León.
Kings of Leon er ei populær amerikansk rockegruppe.

## Namneberarar
*Leon (gresk Λέων), konge av Sparta 590-560 f.Kr.
*Leon Battista Alberti (1404–1472), italiensk renessansemann
*Léon Gambetta (1838-1882), fransk politikar
*Léon Dierx (1838-1912), fransk-karibisk diktar
*Léon Bourgeois (1851-1925), fransk politikar som vann fredsprisen
*Léon Boëllmann (1862–1897), fransk komponist
*Leon Bakst (1866-1924), russisk målar
*Léon Blum (1872-1950), fransk politikar
*León Felipe (1884-1968), spansk diktar
*Leon Aurdal (1890-1949), norsk kunstnar
*Leon Russell (f. 1942), amerikansk songar og musikar
*Olaf Leon Roald (f. 1952), norsk kunstnar
*Leon Jackson (f. 1988), skotsk songar

## Kjelder

**Denne artikkelen bygger på «[[:nb:Leon (mannsnavn)|Leon (mannsnavn)]]» frå ,  den 28. juni 2009.*
Skjeggmeis

**Skjeggmeis** (*Panurus biarmicus *) er ein liten og sær sporvefugl. Dette er ein art i tempererte delar av Europa og Asia, finst òg på få plassar i Noreg. Skjeggmeisa er standfugl og dei fleste fuglane migrerar ikkje anna enn ved særlege kuldeperiodar eller ved andre raske miljøendringar. Dei er sårbare for harde vintrar, kulda kan ta livet av mange individ. 

Dette er ein liten oransjebrun fugl med ein lang hale. Skjeggmeisa flyg mykje likt undulatar. Hannen har grått hovud og svarte teikningar som «mustasjar». Flokkar vil ofte avsløre nærvære i eit takrøyrbelte med sine karakteristiske «pingekall». 

Denne arten er ein våtmarkspesialist, dei hekkar i koloniar i store takrøyrskogar ved innsjøar eller myrer. Dei et insekt på takrøyr om sommaren, og frø frå takrøyraks om vinteren, fordøyingssystemet er tilpassa å takle den særs forskjellige sesongbestemte dietten.

Skjeggmeisa er inga meis innanfor systematikken. Grunnen til meisenamnet kan vere likskap med stjertmeis. Etter Clementslista var arten tidlegare plassert i buttnebbfamilien, men i følgje nyare forsking er dette ein unik songfugl - ingen andre levande artar synast å vere nært knytt til han. Derfor er han no klassifisert i sin eigen familie Panuridae.

I år 2021 blei skjeggmeis oppgradert frå kategorien *nær truga* til *sterkt truga* (EN) på norsk raudliste for artar.

## Kjelder

**Denne artikkelen bygger på «[[:en:Bearded Reedling|Bearded Reedling]]» frå ,  den 28. juni 2009.*  
----
** **Robson**, C. (2007). Family Paradoxornithidae (Parrotbills) Pp. 292 - 321 in; del Hoyo, J., Elliott, A. & Christie, D.A. eds. *[[Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.
** BirdLife International 2008. Panurus biarmicus. In[www.iucnredlist.org IUCN Red List of Threatened Species. Version IUCN 2009.1]. Lest 28. juni 2009

### Fotnotar

## Bakgrunnsstoff
Arbeidsdeling

**Arbeidsdeling** er spesialisering av arbeid i særskilde avgrensa oppgåver og roller, for å auke arbeidsproduktiviteten. 

Historisk er framveksten av ei meir og meir kompleks arbeidsdeling nært knytt til framveksten av kapitalismen og kompleksiteten i industrialiseringsprosessane. 

Seinare nådde arbeidsdelinga eit nivå assosiert med taylorisme, ein viss type vitskapleg arbeidsleiingspraksis. 

Men den grunnleggjande tydinga av termen arbeidsdeling er rett og slett eit arbeidande fellesskap eller eit samfunn der dei ulike menneska gjer ulike jobbar, til dømes der nokre driv med jordbruk, andre med handverk, somme er smedar, osv. 

Kor langt arbeidsdelinga kan og bør gå, og kven som bør styre og leie arbeidsdelinga og sjølve arbeidet, er eit politisk spørsmål.

## Kjelder

**Denne artikkelen bygger på «[[:en:Division of labour|Division of labour]]» frå ,  den 28. juni 2009.*
Taylorisme

**Taylorisme**, eller «vitskapleg leiing», er ein bedriftsleiingsteori med siktemål å auke arbeidsproduktiviteten mest mogleg. Ideane vart utvikla av Frederick Winslow Taylor i 1880- og 1890-åra, og vart publiserte i bøkene *Shop Management* (1905) og *The Principles of Scientific Management* (1911).

Taylor meinte at avgjerder baserte på tradisjon burde avløysast av presise prosedyrar utvikla etter nøyaktige studium av individet i arbeid. Dette inneber ein høg grad av leiarkontroll over arbeidet til dei tilsette. 

I leiingsteori i dag blir omgrepet taylorisme mest bruka som kontrast til nye og betre måtar å leie arbeid på. Taylorisme kan sjåast som arbeidsdeling i det ekstreme, med umenneskeleggjering av arbeidaren som resultat. 

## Kjelder

**Denne artikkelen bygger på «[[:en:Scientific management|Scientific management]]» frå ,  den 28. juni 2009.*
Radkultur

**Radkultur** er vekster som vert planta i rader. Rotvekstar som potet, kålrabi og gulrot er døme på radkulturar. Andre typiske radkulturvekstar er jordbær, kryddervekstar, blomar, osb. 

Grunnen til at vekster vert planta i rader er at det lettar arbeide med såing/planting, ugrasreinsking og hausting, noko som vart enda viktigare etter at jordbruket vart mekanisert.
Magic Bus

«**Magic Bus**» er ein song av The Who frå 1968. Han er ein av dei mest populære songane til bandet og har vore eit fast innslag på konsertane deira. Songen vart skriven av Pete Townshend rundt *[[Albumet My Generation|My Generation]]*, men vart ikkje gjeven ut før samlealbumet *[[Magic Bus: The Who on Tour]]*. Songen nådde 26. plass på den britiske singellista og 25. plass i USA.

I store delar av songen vert det nytta claves.

## Bakgrunn
Songen vert vanlegvis framført som ein duett, der «passasjeren» tar bussen kvar dag for å vitje jenta si. I songen ber han «sjåføren» om han kan kjøpe bussen frå han, og sjåføren svarar først nei. Etter å ha pruta ei stund gjev til slutt sjåføren frå seg bussen og lover å køyre han heim til kjærasten kvar dag.

## Konsertframføringar
Songen vart først framført i 1968 og var eit fast innslag på konsertane til The Who frå 1971 til 1976. Frå 1979 vart songen spelt sjeldnare. Konsertutgåvene av songen er ofte ein lang improvisasjon som er mykje lenger enn originalutgåva.

Ein av dei mest kjende framføringane finst på *[[Live at Leeds]]*. Denne utgåva er nesten åtte minuttar lang med Roger Daltrey på munnspel, Townshend på eit funky Bo Diddley-riff og med Keith Moon på trommer. John Entwistle fortalte på DVD-en 30 Years of Maximum R&B at han alltid mislikte å spele songen, fordi han berre spelar på den same noten gjennom heile songen.

## Salslister

### Vekeslister

### Årslister

## Kjelder

* *Denne artikkelen bygger på «[[:en:Magic Bus (song)|Magic Bus (song)]]» frå , den 28. juni 2009.* 
*** oppgav desse kjeldene:*
Liberal sosialisme

**Liberal sosialisme** betyr å vere sosialist i økonomiske spørsmål, liberal i spørsmål om staten og individet. 

Viktige bidrag til liberal tenking sidan 1970 har kome frå venstreliberale tenkjarar som John Rawls og Jürgen Habermas.

Liberale sosialistar hevdar at skatt, omfordeling og makt til dei tilsette ikkje er illiberalt, men heller føresetnader for reell fridom for alle. Fridomen til å realisere draumane sine kan ikkje berre vere for dei rike.

Ein må ifølgje liberal sosialisme supplere dei sosialistiske kjerneideane med sentrale liberale innsikter. Ein sosialistisk marknadsøkonomi, eller ein vidareutvikla blandingsøkonomi der mange av bedriftene er medarbeidareigde, kan etter liberale sosialistar sitt syn vere ein god idé. 

I mange spørsmål er venstresida i eit land som Noreg faktisk meir liberal enn delar av høgresida, det gjeld til dømes spørsmålet om statskyrkjeordninga, kristne føremålsparagrafar og kjønsnøytral ekteskapslov. 

## Sjå òg
* Libertær sosialisme
* Venstresosialisme
* Demokratisk sosialisme
* Sosialdemokrati 

## Kjelde
Dag og Tid 19. juni 2009
Lauparlægda

**Lauparlægda** er eit fjell på 1253 moh. som ligg i Møre og Romsdal fylke, på grensa mellom Sunnmøre og Romsdal. Det ligg mellom kommunane Ørskog i vest og Vestnes i nordaust. Sett frå Vaksvika i Ørskog viser fjellet seg som ein avrunda fortopp med den spissare Lauparen stikkande litt opp bak. Namnet tyder også noko slikt som ein lågare fortopp til Lauparen. Ved Romsdalsfjorden vert fjellet kalla «Sunnmørslauparen» fordi det ligg vest for Lauparen. Dette namnet kan vise til ei oppfatning om at grensa mellom bygdene går mellom dei to fjelltoppane, men karta viser at grensa går frå den eine toppen til den andre.
Å nå toppen er enkelt frå vest og sørvest, men mykje ur der det er minst bratt.

## Kjelder

*Arkiv/samling:  FAKf-0204.181323, sffarkiv.no
Spelemannslag

Eit **Spelemannslag** er ein samskipnad av spelemenn, gjerne med det føremålet å ta vare på den lokale tradisjonsmusikken i eit område. Denne typen spelemannslag har preg av å vera ein interesseorganisasjon, som syter for rekruttering av nye spelemenn og tradisjonsberarar. Dei ulike spelemannslaga er i dag rekna som delgrupper under Landslaget for spelemenn, og tilslutta dette.

Mange spelemannslag i dag nyttar ofte nemninga «spel og dansarlag», av di dansarane i folkemusikkrørsla og med tida vart tilslutta laga. Nokre stader, som i Vinje, er det skild mellom spelgruppa og dansargruppa (Vinje spelemannslag og Vinje Dansarring). 

Ulike spelemannslag tek kvart år på seg å arrangere Landskappleiken, stødd av LFS. I 2009 vart Landskappleiken arrangert i samarbeid mellom Geilo Spelemannslag og Ål Spelemannslag. 

Det finst grovt sett eit spelemannslag for kvar kommune innanfor hardingfeleområdet. Soleis er det fem aktive lag i Valdres, eit svært aktivt folkemusikkområde. Nokre lag kan reknast som "sovande".

## Ulike lag

### Valdres

* Vårflaumen Spel og Dansarlag (Nord-Aurdal)
* Valdreskvelven Spel og Dansarlag (Vang i Valdres)
* Øystre Slidre Spel og Dansarlag
* Vestre Slidre Spel og Dansarlag
* Etnedal Spelemannslag

### Hallingdal

* Geilo Spelemannslag
* Ål Spel og Dansarlag
* Gol Spelemannslag
* Hallingdal Låtelag (samanslutning av fleire lag i dalen)

### Numedal

* Kongsberg Spel og Dansarlag

### Telemark

* Vinje spelemannslag
* Spelemannslag Bøheringen
* Seljord spelemannslag
* Spelemannslaget Sullarguten
* Falkeriset spelemannslag
* Spelemannslaget Vårlengt

### Hordaland

* Voss Spelemannslag
* Granvin Spelemannslag
* Kvemmingen Spel og Dansarlag

### Sogn og Fjordane

* Jølster Spelemannslag

### Møre og Romsdal
* Aure spelmannslag
* Nordmøre spelmannslag

### Hedmark

* Glåmos Spelemannslag
* Trysil-Knut spel og dansarlag

### Gudbrandsdalen

* Fron Spel og Dansarlag
* Lom Spel og dansarlag

### Oslo

* Spelgruppa i Laget for Folkemusikk (Huldraleiken).

### Andre grupper med skyldte arbeidsområde

* Chateau Neuf Spelemannslag
* Majorstuen
Hemer

**Hemer** er ein by i Tyskland i delstaten Nordrhein-Westfalen med om lag 34&nbsp;000 innbyggjarar. Byen ligg i *[[landkreis]]en* Märkischer Kreis, og er ein byen og i regionen Sauerland. Iserlohn ligg nord i Sauerland nær Iserlohn.

## Historie
I 1975 danna byen, som tidlegare hadde vore i Kreis Iserlohn, landkreisen Märkischer Kreis i lag med Becke, Deilinghofen, Frönsberg og Ihmert. 

## Kjelder

## Bakgrunnsstoff

*
Melvilleøya

**Melvilleøya** er eit namn ein finn på fleire øyar:
* Melvilleøya i Australia
* Melvilleøya i Canada
Sprisegl

Eit **sprisegl** (av nederlandsk *sprietzeil* og tysk *Sprietsegel*), eldre òg *sprydsegl*, er eit firskore sneisegl som blir spent ut med ei spri som går diagonalt frå nærme nederenden av mastra til seglbarmen ved hjørnet ytst på overliket på seglet. Sprisegl er vanleg på tradisjonelle båtar kring Nederlanda, England, Nord-Tyskland og det sørlege Skandinavia, gjerne i kombinasjon med fokkesegl på staget og &mdash; særleg på litt større båtar &mdash; ein klyver på klyverstaget som går frå mastetoppen til fremst på klyverbommen. I Noreg er denne riggen tradisjonelt funne langs kysten av Austlandet og Sørlandet, og i løpet av 1800-talet etterkvart nordover til Hordaland.

Spriseglet vart truleg utvikla i det noverande Nederland i løpet av 1500-talet.

## Kjelder
lokalhistoriewiki.no
Kirkens Nødhjelp

**Kirkens Nødhjelp** er ein friviljug, felleskyrkjeleg hjelpeorganisasjon. Organisasjonen jobbar med katastrofehjelp, langsiktig utviklingsarbeid og med å påverke haldningar og politiske beslutningar. Kirkens Nødhjelp er medlem av det internasjonale nettverket «Action of Churches Together» (ACT). 

Organisasjonen støttar prosjekt i rundt 70 land, og har eigne kontor i 25 av desse. Dei tematiske prioriteringane til organisasjonen er hiv/aids, vatn, kjønnsbasert vald, fred og forsoning, godt styresett og klimaendringar. Organisasjonen får økonomisk støtte frå private gjevarar, Norad og frå Utanriksdepartementet.

Kirkens Nødhjelp si ungdomsrørsle heiter Changemaker, og den jobbar for å endre dei strukturelle årsakene til urettvise og fattigdom. Kirkens Nødhjelp sitt utvekslingsprogram for ungdom heiter Communication for Change.

Generalsekretær er Lisa Sivertsen. I april 2019 tek Dagfinn Høybråten over som generalsekretær. 

Leiar av organisasjonen sitt styre er Kjetil Aano.

## Historie

I oktober 1947 vedtok Menighetspleiernes Landsforbund å samle inn pengar og forsyningar til folk som leid naud i Tyskland. Ikkje lenge etter vart organisasjonen Kirkens Nødhjelp stifta.

I 1961 vart det etablert eit arbeid i Abakaliki i Nigeria, der behovet var stort etter Biafra-krisen i regionen. Dette var det første langsiktige utviklingsprosjektet i regi av Kirkens Nødhjelp. Tidlegare hadde organisasjonen jobba med katastrofehjelp. 

## Bakgrunnsstoff
*
Ouverture

**Ouverture** (fransk for 'opning' eller 'forspel') er eit musikkstykke som vanlegvis er skrive som eit orkesterforspel til ein opera, skodespel eller anna dramatisk verk. Ouverturen består ofte av sitat frå resten av musikken i operaen, musikalen eller skodespelet (eit døme er ouverturen til *[[Elverhøi]]* av Kuhlau). Men ein del ouverturar er tematisk heilt frittståande, som Mozart sin ouverture til *[[Figaros bryllup]]* og Rossini sin til *[[Barbereren i Sevilla]]*. Ein del ouverturar er også skrivne som sjølvstendige verk, som 1812-ouverturen til Tsjajkovskij.

## Sjå òg
*Preludium

## Kjelder

**Denne artikkelen bygger på «[[:nb:Ouverture|Ouverture]]» frå ,  den 29. juni 2009.*
Eyesight to the Blind

«**Eyesight to the Blind**» er ein bluesstandard skriven av Sonny Boy Williamson II (Aleck «Rice» Miller). Han vart første gong innspelt av Williamson i 1951 som den første singelen hans på Trumpet Records.

## Bluesutgåver
Som ein bluessong har originalen til Sonny Boy Williamson vorte spelt mange gonger. Den mest kjende av dei tidlege utgåvene er av The Larks, opphavleg ei vokalgruppe som hadde utvikla seg ut frå ei gospelgruppe, The Selah Jubilee Singers. Deira innspeling av «Eyesight to the Blind», med vokal og gitar av Allen Bunn, som seinare arbeidde solo som Tarheel Slim, nådde femteplassen på R&B-lista i USA i juli 1951. 

## Rockeutgåver
Songen har òg vorte spelt av fleire rockegrupper, som til dømes: 
* The Who - ''Tommy'' (1969). Ei utgåve av den sjette songen i rockeoperaen deira. Songen vert her kalla «The Hawker» i parantes. I filmutgåva av *Tommy* vert songen framført av Eric Clapton og Arthur Brown.
* Aerosmith - *[[Honkin' On Bobo]]* (2004)
* Gary Moore - *[[Close As You Get]]* (2007)
* Eric Clapton - *[[Crossroads 2: Live in the Seventies]]*. Songen er ein del av ei 24 minuttar lang improvisering i lag med Carlos Santana.

## Kjelder

* *Denne artikkelen bygger på «[[:en:Eyesight to the Blind|Eyesight to the Blind]]» frå , den 29. juni 2009.*
Pinball Wizard

«**Pinball Wizard**» er ein song skriven av Pete Townshend og framført av det engelske rockebandet The Who. Songen finst på rockeoperaalbumet *[[Tommy av The Who|Tommy]]* frå og vart gjeven ut som singel same året. Singelen nådde fjerdeplassen på den britiske singellista.

## Historie
Teksten er skriven ut frå flipperspelmeisteren (pinballmeisteren) sitt synspunkt og han er forbløffa over kor god hovudkarakteren Tommy er til å spele flipperspel: «*That deaf, dumb and blind kid sure plays a mean pinball*» («Den døve, stumme og blinde guten kan verkeleg spele pinball») og «*I thought I was the [[Bally Technologies|Bally]] table king, but I just handed my pinball crown to him*» («Eg trudde eg var Bally-bordkongen, men eg berre gav frå meg pinballkrona til han»).

Townshend kalla ein gong songen «det mest klossete stykket han nokon gong hadde skrive»; men songen vart likevel ein stor salssuksess og ein av dei mest kjende songane frå albumet. Songen vart òg ein konsertfavoritt hos tilhengjarane til The Who på grunn av den lett kjennelege melodien og pop-stilen.

## Plassering på albumet
Seint i 1968 eller tidleg i 1969, då The Who spelte eit utkast av det nye albumet til kritikar Nik Cohn fekk det berre lunken mottaking av Cohn. Etter dette diskuterte Townshend, som var hovudlåtskrivar på *Tommy*, albumet med Cohn og kom fram til at for å lette litt på det tunge andelege temaet som låg over albumet, så burde hovudkarakteren, ein «døv, stum og blind gut» vere særleg god i eit eller anna spel. Sidan Cohn var ein stor fan av flipperspel, foreslo Townshend at Tommy kunne spele dette. Songen «Pinball Wizard» vart skriven og spelt inn like etter.

## Medverkande
*Roger Daltrey&nbsp;– solovokal
*Pete Townshend&nbsp;– korvokal, felles solovokal, akustisk gitar, elektrisk gitar
*John Entwistle&nbsp;– bassgitar
*Keith Moon&nbsp;– trommer

## Salslister og salstrofé

### Vekeslister

### Årslister

### Salstrofé

## Andre utgåver
Songen var ein del av ein medley i lag med andre songar frå *Tommy* («See Me, Feel Me») i ei innspeling av det britiske popbandet The New Seekers i 1973. Denne utgåva nådde 16. plass på den britiske salslista.

Songen vart framført av Elton John i filmutgåva av *Tommy* i 1975. Denne utgåva vart gjeven ut på singel same året i USA og i 1976 i Storbritannia, der han nådde sjuandeplassen på singellista. Elton John nyttar piano som hovudinstrument i songen i staden for den klassiske akustiske gitaren frå originalen, samt med ekstra tekstlinjer skrivne av Townshend for filmutgåva. I tillegg kan ein høyre hint av The Who sin «I Can't Explain» under avsluttinga av songen. Elton John framførte songen ein del på konsertane sine og fram til i dag er det den einaste coverversjonen av The Who som har nådd Topp 10 i Storbritannia.

Rod Stewart framførte songen under orkesterutgåva av *Tommy* i 1972 og han er med på fleire av samleplatene til Stewart.

Songen er òg spelt av Tenacious D, McFly, Genesis, The Flaming Lips og Ukulele Orchestra of Great Britain.

## Kjelder

* *Denne artikkelen bygger på «[[:en:Pinball Wizard|Pinball Wizard]]» frå , den 29. juni 2009.* 
*** oppgav desse kjeldene:*
Go to the Mirror!

«**Go to the Mirror!**» er ein song skriven av Pete Townshend frå The Who på rockeoperaalbumet *[[Tommy av The Who|Tommy]]* (1969). «Go to the Mirror!» står på lista til Rock and Roll Hall of Fame over dei 500 songane som forma rock and roll.

Songen er sunge av legen som fortel foreldra til Tommy at etter å ha tatt mange prøvar har han funne ut at det ikkje er noko medisinsk gale med Tommy, og at problema hans er psykosomatisk. Samstundes med at dei prøver å nå inn til han, prøver han å nå ut til dei.

I filmutgåva av *Tommy* vert legen spelt av Jack Nicholson.

Songen inneheld òg element frå det siste sporet på albumet, «See Me, Feel Me».

## Medverkande
*Roger Daltrey – solovokal
*John Entwistle – bassgitar, korvokal
*Keith Moon – trommer
*Pete Townshend – gitar, klaverinstrument, korvokal, partial solovokal

## Kjelder

* *Denne artikkelen bygger på «[[:en:Go to the Mirror!|Go to the Mirror!]]» frå , den 29. juni 2009.*
I'm Free av The Who

«**I'm Free**» er ein song skriven av Pete Townshend og framført av The Who på albumet *[[Tommy]]* frå 1969. Songen er ein del av ein rockeopera og omhandlar Tommy som ønskjer å vekke andre folk åndeleg etter at han brått vart særs populær. Pinball Wizard (tidlegare på album) dukkar opp mot slutten av songen under «How can we follow?»-partiet. Songen vart mykje spelt under konsertane til The WH i 1969-1970, men bytta ofte plass i rekkefølgja med «Sensation». Det same vart gjort i filmutgåva og musikalutgåva av *Tommy*.

I 1975 dukka songen opp på konsertane til The Who igjen. Denne utgåva inneheldt eit noko annleis gitarriff.

Songen vart gjeven ut som singel i 1969.

I 1997 spelte det kristne rockebandet Geoff Moore and the Distance songen på albumet deira *Threads*. Songen vart nytta i ein reklame for Nissan.

## Medverkande
*Roger Daltrey&nbsp;– solovokal
*Pete Townshend&nbsp;– korvokal, elektrisk gitar, akustisk gitar, klaverinstrument, trommer 
*John Entwistle&nbsp;– bassgitar, trommer
*Keith Moon&nbsp;– trommer

## Kjelder

* *Denne artikkelen bygger på «[[:en:I'm Free (The Who song)|I'm Free (The Who song)]]» frå , den 29. juni 2009.* 
*** oppgav desse kjeldene:*

## Bakgrunnsstoff
*
Kokelv

**Kokelv** (nordsamisk *Goavkejohka* eller *Jàhkovuona*) er ei bygd og eit kyrkjesokn i Kvalsund-området i Hammerfest kommune, nordvest i Finnmark fylke. 

Bygda ligg inst i fjorden Revsbotn. I Kokelv ligg Kokelv sjøsamiske museum, Kokelv kyrkje, reiselivsverksemda Kokelv Sjøhus og barne- og ungdomsskulen Kokelv skole. Bygda har òg eit grendehus og eit bu- og servicessenter.

## Kokelv kyrkjesokn
Kokelv er eit kyrkjesokn i Hammerfest prosti i Den norske kyrkja. Soknet femner den nordre delen av Kvalsund kommune, medan Kvalsund sokn femner den sørlege delen. 

Soknet har ei kyrkje, Kokelv kyrkje frå 1960. Kyrkja blei bygd av tyske fredsvener (Aksjons soningstegn) etter andre verdskrigen. Ho blei innvigd første søndag i advent 1960, då to av dei tyske byggjarane også blei vigde der.

## Geografi
Bygda ligg på 70. breiddegrad nord og 24. lengdegrad aust.

## Referansar

## Bakgrunnsstoff
* Kart frå 1979 som viser kyrkjestader og soknegrenser, på nettstaden til Universitetet i Bergen
Tommy Can You Hear Me?

«**Tommy Can You Hear Me?**» er ein song skriven av Pete Townshend og framført av The Who. Songen er det sekstande sporet på den første rockeoperaen til bandet, *[[Tommy av The Who|Tommy]]* (1969). Etter hendingane i «Go to the Mirror!» er Tommy framleis fascinert av spegelen. Han stirar på spegelen medan foreldra hans prøver å nå han. Songen vart òg ein kjenningsmelodi for UNICEF i 1972.

## Kjelder


* *Denne artikkelen bygger på «[[:en:Tommy, Can You Hear Me?|Tommy, Can You Hear Me?]]» frå , den 29. juni 2009.*
The Seeker

«**The Seeker**» er ein song skriven av Pete Townshend og framført av det engelske rockebandet The Who. Songen vart gjeven ut som singel i 1970 og i 1971 på samlealbumet *[[Meaty Beaty Big and Bouncy]]*.

Townshend at han ikkje likt songen i etter tid og det var den første songen dei spelte inn etter å ha gjort ferdig albumet *[[Tommy av The Who|Tommy]]*. Songen vart derfor lite spelt på konsertar av bandet, berre nokre få gonger i 1970, men han vart trekt fram under konsertane i 2006-2007. Singelen gjorde det likevel nokså bra og nådde 19. plass på lista i Storbritannia og 44. plass i USA. 

## Salslister

## Andre utgåver
* Det canadiske rockebandet Rush spelte songen på albumet *[[Feedback av Rush|Feedback]]* i 2004.
* Den skotske songaren Fish spelte songen på albumet *[[Songs from the Mirror]]* i 1993.
* Supergruppa The Raconteurs spelte songen med Pete Townshend på korvokal på albumet *[[Attic Jams]]*.

## Bruk i film og videospel
* Songen vert nytta i videospelet *[[Guitar Hero III: Legends of Rock]]* og *[[Grand Theft Auto IV]]*, samt filmane *[[Filmen American Beauty|American Beauty]]* og *[[The Limey]]*.

## Kjelder

* *Denne artikkelen bygger på «[[:en:The Seeker (song)|The Seeker (song)]]» frå , den 29. juni 2009.*
See Me, Feel Me

**«See Me Feel Me/Listening To You»** er ein del av songen «We're Not Gonna Take It» skriven av Pete Townshend frå The Who. Songen er avslutninga på rockeoperaen *[[Tommy av The Who|Tommy]]*. «See Me Feel Me/Listening To You» vart spelt på Woodstock Festival i 1969. The Who spelte heile verket Tommy seint på natta og under denne finalen så steig sola opp over horisonten og skein på bandet på scenen. Dette er fanga på film i *[[filmen The Kids Are Alright|The Kids Are Alright]]* og *[[filmen Woodstock|Woodstock]]*. «See Me, Feel Me» vart gjeven ut som singel og nådde 12. plassen på singellista i USA. I Storbritannia gjekk han ikkje inn på listene. 

Bandet framførte denne songen under avslutningsseremonien til sommar-OL 2012 i London den 12. august 2012 i lag med «Baba O'Riley» og «My Generation».

## Kjelder

* *Denne artikkelen bygger på «[[:en:See Me, Feel Me|See Me, Feel Me]]» frå , den 29. juni 2009.*
Mimar Sinan

**Koca Mimar Sinan Agha** () var ein osmansk arkitekt, sjefsarkitekt for sultanane Selim I, Suleiman I, Selim II og Murad III. Meisterverket hans vert rekna å vere Selimiyemoskeen i Edirne, sjølv om det best kjende er Süleymaniyemoskeen i Istanbul.

## Liv og virke
Etter å ha fått utdanning som arkitekt og ingeniør deltok Sinan frå 1514 som medlem av ingeniørkorpset i militære felttog mot sør og aust. Etter at dei ottomanske styrkane hadde erobra Kairo, vart Sinan utnemnd til sjefsarkitekt. Under eit felttog mot Persia bygde han skip for hæren. Skipa skulle kunne krysse sjøen Van (sjø). For denne innsatsen vart han utnemnd til *Haseki'i* i sultanen si livgarde.

Sinan sitt første sivile arbeide var Şehzademoskeen frå 1548. I 1550 byrja han arbeidet på det store Süleymaniye-komplekset i Konstantinopel. Han har teikna ein lang rekke moskear og bygningar i og omkring Istanbul, som Selimiyemoskeen i Edirne, Kadirga Sokullu-moskeen og Rüstem Paşa-moskeen i Istanbul. Han har også teikna Taqiyya al-Sulaimaniyya i Damaskus.

I alt er Sinan tilskriven:
* 84 større moskear (*çami*) 
* 52 mindre moskear (*mescit*)
* 57 universitet
* 41 bad (*[[hamam]]*)
* 35 palass (*saray*)
* 22 mausoleum (*türbe*)
* 20 karavaneserai (*kervansaray*; *han*)
* 17 offentlege kjøken (*imaret*)
* 8 bruer
* 8 lagerhus
* 7 skular (*[[Madrassa|medrese]]*)
* 6 akveduktar
* 3 hospital (*darüşşifa*)

Sinan er gravlagt utanfor murane av Süleymainye i Istanbul, i gata Mimar Sinan Caddesi, som er oppkalla etter han.

Eit krater på Merkur er oppkalla etter Sinan.

## Galleri

Cour mosquee Suleymaniye Istanbul.jpg|Føregarden til Suleymanie-moskéen.
Istanbul, the Haseki Hurrem Bath House 22579710983.jpg|Hagia Sofia Hurrem Sultan-badet.


## Kjelder

* *Denne artikkelen bygger på «[[:nb:Mimar Sinan|Mimar Sinan]]» frå , den 29. juni 2009.* 

## Bakgrunnsstoff
* Bilder fra Edirne, med Selimiyemoskeen
* Innvendig 360° bilde av Süleymaniye
Centillion

Ein **centillion** er talet 10600, eller sifferet 1 etterfølgt av talet 0 seks hundre gongar. Det er det nest største talet som har fått namn (talet googolplex er større).

I dei fleste engelskspråklege landa vert ein centillion bruka om talet 1 med 303 nullar etter, eller 10303 .
Gokstadfæringen

**Gokstadfæringen** var ein mindre båt som var funnen saman med Gokstadskipet. Funnet som vart gjort i 1880, er datert til kring år 900. 
Det vart funne tre mindre båtar i Gokstadfunnet. Dei var i mange fragment. Då Frederik Johannessen var ferdig med å rekonstruere Gokstadskipet i 1930, bygde han opp att to av desse båtane: ein færing på 6,5 meter og ein treroing på om lag 10 meter. Båe desse båtane er klinkbygde. 
Færingen er det eldste norske funnet av mindre båtar der ein hadde nok fragment til å gjennskape båten med stor sikkerheit. 
Det har vore brukt svært tynne bord. Færingen minner mykje om færingar ein ser på Vestlandet i våre dagar. Gokstadfæringen skil seg frå til dømes Oselvaren ved at stamnane er tilhogne slik at borgangane startar som ein del av stamnen, såkalla trappestegstamn. Dette finn ein og på større skip. Gokstadfæringen er for det meste bygd av eike. Øvste bordgangen er av furu. Det er og tofter og tiljer. Bak har han styreåre på styrbord side, slik ein finn på større skip.

Det har vorte bygd fleire kopiar av Gokstadfæringen. 
## Fotnotar

## Kjelder
* Vikingskip og norske trebåter 
*Arne Emil Christensen: Gokstadfæringen - alle norske småbåters «urmor»? *KYSTEN* Nr. 3. 1982
Solbjørg

**Solbjørg** er eit kvinnenamn av norrønt opphav. Det norrøne *Salbjǫrg* var sett saman av *sól*, 'sol', *salr*, 'hus' eller *sölr*, 'gul', og *bjǫrg*, 'hjelp, berging'. Ei anna ny norsk form av namnet er **Solborg**, medan **Sólbjörg** er den islandske forma.

Solbjørg har namnedag den 30. juni i Noreg.

## Namneberarar
* Sissel Solbjørg Bjugn (f. 1947), norsk forfattar
* Solbjørg Højfeldt (f. 1947), dansk skodespelar
* Solbjørg Tveiten, norsk folkesongar
* Solbjørg Thorsen Tveit, norsk songar

## Kjelder

* *Denne artikkelen bygger på «[[:nb:Solbjørg|Solbjørg]]» frå , den 29. juni 2009.*
Solgunn

**Solgunn** og **Solgun** er norske kvinnenamn sett saman i nyare tid av dei norrøne namneledda Sol, 'sola' eller solgudinna, og gunn, 'strid'.

Solgunn har namnedag den 30. juni.
Svennsgrunna

**Svennsgrunna** er eit fiskefelt i Andfjorden, havområdet mellom Senja og Andøya.  

Store delar av fiskefeltet er brukt til linefiske av kystlinebåtar frå Torsken kommune, der fleirtalet av fartøya har om lag 15 meters lengd.
Malangsgrunna

**Malangsgrunna** eller **Malangsgrunnen** er eit fiskefelt utanfor Kvaløya, nord for Senja, i Troms. Det har djup på omkring 200 meter.

## Bakgrunnsstoff
*Vêrvarsel for Malangsgrunna , yr.no
Duppe

**Duppe** er ein søt, lysbrun mjølkesaus. Duppa vert framstilt ved at myse vert koka eit par timar til ein prim, tilsett sukker og speidd med smør og fløyte. Eit raskare alternativ er å koke duppa av vatn eller mjølk og prim eller brunostrestar. Endå raskare går det om ein tilset ei mjøljamning.

Duppe er tradisjonelt tilbehøyr til klubb og feitt og andre matrettar.

## Bakgrunnsstoff
* Klubb og duppe frå Hedalen